פלינדרום

פָּלִינְדְרוֹם (מיוונית: πάλιν (פַּלִין – "שוב", "הפוך"), δρóμος (דרוֹמוֹס – "כיוון")) הוא מילה, מספר, משפט או כל רצף סמלים אחר, שקריאתו מימין לשמאל ומשמאל לימין היא זהה. האקדמיה ללשון העברית טבעה לפלינדרום את המונח "מִלָּה מִתְהַפֶּכֶת" (או "משפט מתהפך" וכו' בהתאם לסוג הפלינדרום).

בפלינדרום מילולי נהוג בהיבט הפלינדרומי להתעלם מרווחים, סימני ניקוד, סימני פיסוק, הבדלים בין אותיות קטנות לגדולות, ובין אותיות רגילות לסופיות בשפות הרלוונטיות. הפלינדרום משמש, בין היתר, לכתיבה באילוצים , כולל שירה וסיפורת, וכן לשעשועי לשון ושימוש בתכונותיו נפוץ בהגדרות תשבצי היגיון.

סוגי פלינדרומים
 סימטריה באותיות 
סוג הפלינדרומים הנפוץ ביותר הוא הסימטרי באותיות כמו המילים "מילים", "לבלבל" או המשפט "איש זריז זירז שיא".

 סימטריה במילים 
פלינדרומים שהסימטריה בהם מתבטאת בסדר המילים. כגון "נחסם המעבר דרך הרחוב: דרך המעבר – נחסם".
ישנם סיפורים המשתמשים בפלינדרום מילים כאמצעי אמנותי, למשל הסיפור "פרופסור ג'ונס" מאת סופר המדע בדיוני פרדריק בראון.

 סימטריה באותיות ומילים 
דוגמאות:
"מוּם תַּחַת מוּם"
"הַלַּיְלָה נַגֵּן, נַגֵּן הַלַּיְלָה!"

 סימטריה דו-ממדית 
ריבועי קסם פלינדרומים כגון 'פרשנו רעבתן...' ו-'SATOR AREPO...' המוזכרים בהמשך.

 פלינדרומים מספריים 
מספרים שספרותיהם סימטריות. לדוגמה:
11
101
666
141141
1,457,541
663,666,366
999,999,999
123,123,321,321
696,566,665,696
1,000,000,000,000,066,600,000,000,000,001

מספר חד-ספרתי הוא פלינדרום טריוויאלי.
חידות בפלינדרומים מספריים:
 נתון המספר 1,356. הפכו את סדר ספרותיו וחברו את המספר שקיבלתם למספר הנתון. התוצאה שקיבלתם היא מספר פלינדרומי.
מספר ליישרל בנוי על בדיקת תכונה זו.
 כפלו מספר מסוים המורכב מהספרה 1 בלבד בעצמו וקבלו מספר פלינדרומי – 111*111=12,321.

כל מספר פלינדרומי בעל מספר זוגי של ספרות מתחלק ב-11. כאשר הפלינדרום מורכב מספרות בסדר עולה עד אמצעו (ואחר כך בסדר יורד) התוצאה של החלוקה ב-11 גם היא פלינדרום (לדוגמה: 2345995432 חלקי 11 שווה 213272312).

בשנת 2016 הוכח כי ניתן לכתוב כל מספר שלם חיובי כסכום של שלושה מספרים פלינדרומיים, וזאת בכל בסיס מלבד 2 ומלבד אולי 3 ו-4.

פלינדרומים תאריכיים
פלינדרום תאריכי הוא תאריך המהווה פלינדרום (נהוג להתייחס בעניין זה לתאריך בתצורה מלאה של שמונה ספרות במבנה dd.mm.yyyy, כאשר dd מסמלים יום בחודש, mm מסמלים חודש בשנה, ו-yyyy מסמלים את השנה). דוגמאות:
29.11.1192
10.02.2001
20:02 20.02.2002 (שמונה ושתי דקות בערב 20 בפברואר 2002).
01.02.2010
12.02.2021
03.02.2030
ופלינדרום תאריכי של תאריך עברי:
 ט' בשבט

דוגמאות לפלינדרומים בעברית
דוגמאות למילים פלינדרומיות 
"אבא", "אמא", "אלמלא", "גג", "הווה", "זז", "ידידי", "לצלצל", "לול", "מים", "מיללים", "סוס", "שמש", "תודות".

נכון ל-2025, המילה הפלינדרומית הארוכה ביותר הידועה בשפה העברית (בכתיב המלא התקני) היא באורך 11 אותיות: "מכיתומותיכם" (התגלתה על ידי ד"ר איל גרוס).

שמות פלינדרומיים
שלושה דורות בתנ"ך הנושאים שמות פלינדרומיים: ישי, דוד ונתן (ישי היה אבי דוד ונתן אחד מבניו). מלך יהודה, אסא, אף הוא מצאצאי ישי.

המילים הפלינדרומיות הארוכות ביותר בתנ"ך הן המילה "ניחוחין", המופיעה בספר עזרא, פרק ו', והמילה "לאיתיאל", המופיעה ב, ועל שמה קרא רבי יהודה אלחריזי לספרו "מחברות איתיאל". שם אחת המחברות הוא "מחברת האותיות המתהפכות", והיא מכילה מספר רב של פלינדרומים.
צירוף המילים הפלינדרומי הארוך בתנ"ך הוא "לאיתיאל לאיתיאל", המופיע באותו פסוק במשלי.

צירוף של שם פרטי ושם משפחה היוצרים יחד פלינדרום הוא "נועם שמעון", "רפי צנציפר", וכך גם שמו של מחבר תשבצי ההיגיון נדיב אבידן (שילוב השם הפרטי ושם המשפחה שלו פלינדרומי, בין היתר, גם באנגלית, בערבית וברוסית).

משפטים פלינדרומיים
רופא שפשף פשפש אפור.
מי לימד מילים?
ילד כוֹתב שמש בתוך דלי.
רבע הלילה עבר.
מי אמר שיש רמאים?
ארון קיר היה ריק נורא.
גישה אל שיא איש לא השיג (נוצר על ידי מחבר הפלינדרומים, נעם דובב).
רק פושטק עלוב בולע קטשופ קר (נוצר על ידי המשורר ערן הדס).

תור הזהב של יהדות ספרד הצטיין במשוררים ובאשפי כתיבה, שחיברו, בין היתר, משפטים פלינדרומים. להלן דוגמאות של פלינדרומים מאת רבי אברהם אבן עזרא:
 שאלה ששואלים את הקב"ה:

ותשובתו:

המשפט הבא יסודו בפסק הלכה של אברהם אבן עזרא על שאלה בקשר לזבוב שנכנס לתוך חבית דבש: האם הדבש כשר למאכל? התשובה הפלינדרומית: . הפירוש: למדנו, זבוב הנופל לדבש מתאכל ונעלם (ולכן כשר). משפט זה הוא גם רקורסיה לשונית וגם אקרוסטיכון, ואפשר לסדר אותו כ"ריבוע קסם" בגודל 5x5 ולקוראו מימין-מעלה לשמאל-מטה או להפך, כדלהלן:
פ ר ש נ ו
ר ע ב ת נ
ש ב ד ב ש
נ ת ב ע ר
ו נ ש ר פ

ועוד "ריבוע קסם" שיצר פרופסור אריה ליפסקר בשנת 2025: , בריבוע:
 מ י ל ו ת
 י א מ ר ו
 ל מ ל מ ל
 ו ר מ א י
 ת ו ל י מ

דוגמה נוספת: . בריבוע:
 ה מ מ ש ל
 מ ת ע ק ש
 מ ע מ ע מ
 ש ק ע ת מ
 ל ש מ מ ה

דוגמה נוספת: . הפירוש: תחמש את המחיר שאתה מממן אותנו, ברמה שנמצאת גם אצל האלה שישנים בנחת כי יש להם הרבה כסף, ונשמח. בריבוע:

ח מ ש נ ו

מ י מ ו נ

ש מ ש מ ש

נ ו מ י מ

ו נ ש מ ח

בשנת 2021 יצא לאור ספרו של שמעון אדף בעל השם הפלינדרומי "הלשון נושלה".

פלינדרום לפי מילים
משפט כזה מסודר כך שסדר המילים מהסוף להתחלה, ומההתחלה לסוף, נקרא בצורה זהה, אם כי הפיסוק יכול להיות שונה.
 קטע מספרו של סופר המדע הבדיוני פרדריק בראון בתרגומו של עדי צמח. שם הסיפור המתורגם הוא פלינדרום לפי אותיות: "עגיל זמן; מזל יגע". עבודת התרגום הייתה אתגר של ממש, והמתרגם נדרש בה לשמר את הפלינדרום בעברית:

בברכת הלבנה (תפילה הנאמרת פעם בחודש תחת כיפת השמים) אומרים פסוק מהמקרא שמות פרק טו פסוק טז בצורה רגילה ובצורה פלינדרומית לפי מילים .

פלינדרומים ארוכים בעברית
מחבר הפלינדרומים נעם דובב פרסם את חמשת הפלינדרומים הארוכים ביותר בעברית, ובראשם השיר הסיפורי "משהו נוצר כרצונו השם" (הכולל 2,662 מילים ו־9,779 אותיות) שפורסם ביולי 2024.
הפלינדרום השני באורכו (הכולל 2,552 מילים ו־8,668 אותיות) הוא "גישה אל שיא איש לא השיג" ממאי 2023; השלישי באורכו (הכולל 1,881 מילים ו-7,557 אותיות) הוא "שונאי אנוש" מנובמבר 2022; הרביעי באורכו הוא "...Did & did & did" (הכולל 1,331 מילים ו-3,883 אותיות) מדצמבר 2021; והחמישי באורכו הוא "מות תום" שפורסם בדצמבר 2013. לכל הפלינדרומים הללו מספר מילים ומספר אותיות פלינדרומי, והשמות בעברית ובאנגלית שלהם אף הם פלינדרומיים.

הרב יהודה (יוליוס) הירש כתב הספד פלינדרומי - 248 מילים, 902 אותיות (לא כולל הכותרת) על אביו, רש"ר הירש: 
פלינדרום זה, שפורסם בסוף המאה ה-19, היה ככל הידוע הפלינדרום הארוך ביותר בעברית במשך כ-120 שנה עד אשר השיא נשבר על ידי דובב.

פלינדרום ביהדות
על הפסוק (שמות ל, יב) "וְנָתְנוּ אִישׁ כֹּפֶר נַפְשׁוֹ לַה'", כתב בעל הטורים: "וְנָתְנוּ - אם תקראנו למפרע יהיה גם כן וְנָתְנוּ, לומר לך, כל מה שאדם נותן לצדקה יחזור אליו ולא יחסר לו בשביל זה כלום". הגר"א פירש באופן אחר: "הנה תיבת וְנָתְנוּ נקרא פנים ואחור, כי גם הנותן יצטרך לפעמים שיתנו לו ח"ו".

פלינדרומים בשפות אחרות
שמאל|ממוזער|גם את הפלינדרום "Sator Arepo tenet opera rotas" אפשר לסדר בצורת אקרוסטיכון ולקבל תוצאה זהה בכל הצדדים
באימפריה הביזנטית נהוג היה לחרות על אגן טבילה (למשל בכנסיית איה סופיה) את הפלינדרום ביוונית ΝΙΨΟΝ ΑΝΟΜΗΜΑΤΑ ΜΗ ΜΟΝΑΝ ΟΨΙΝ שפירושו: "רחץ חטאיך, לא רק פניך"

אנגלית:
Satan, oscillate my metallic Sonatas (ב-1992 הוציאה להקת הרוק סאונדגארדן אלבום בשם זה)
דו-שיח בגן עדן:
אדם: Madam, I'm Adam
חווה: Eve
בשנת 1914 יצר Leigh Mercer את הפלינדרום A man, a plan, a canal - Panama
Race Car
 גיבור הספר "בורות" של לואיס סאקר הוא בעל שם פלינדרומי: Stanley Yelnats (בעברית: סטנלי ילנטס). גם אביו, סבו ואבי־סבו נקראו כך בשל הייחוד שבשם – עצם היותו פלינדרום.
 פורסמו שני רומנים שהם פלינדרומים: Satire: Veritas מאת דייוויד סטיבנס, שיצא לאור ב-1980 וכולל 58,795 אותיות; ו-Dr Awkward & Olson in Oslo מאת לורנס לוין, שפורסם ב-1986 וכולל 31,954 מילים.
 המגזין של החברה הזואולוגית בסן דייגו בקליפורניה נקרא בשם הפלינדרומי (שהוא גם אמביגרמה) ZOONOOZ.

גרמנית:
Ein Neger mit Gazelle zagt im Regen nie
Die Liebe ist Sieger; stets rege ist sie bei Leid

בלטינית נכתב פלינדרום בעל אופי דומה לזה של "פרשנו רעבתן...": Sator Arepo tenet opera rotas. פלינדרום זה נמצא כגרפיטי שנרשם על קיר בפומפיי בשנת 79 והוא ככל הנראה הפלינדרום העתיק בעולם הידוע כיום.
S A T O R
A R E P O
T E N E T
O P E R A
R O T A S

ברוסית כתבו פלינדרומים משוררים פוטוריסטים כמו חלבניקוב (הפואמה "ראזין") ומאיאקוסקי ואחריהם אי. סלווינסקי וסביילי גרינברג. דוגמה לפלינדרום מאת סביילי גרינברג:

הפלינדרום בן 19 האותיות בפינית "Saippuakivikauppias", שפירושו "מוכר סבון", נכנס לספר השיאים של גינס כמילה הפלינדרומית הארוכה ביותר.

פלינדרומים במוזיקה
ישנן מספר יצירות מוזיקליות שנחשבות לפלינדרומיות. הסימפוניה מספר 47 של יוזף היידן מכונה "הפלינדרום". בפרק השלישי, מינואט וטריו, חציו השני של המינואט הוא היפוכו של חציו הראשון ובדומה לכך גם הטריו. לאחר מכן חוזר המינואט.

באופרה "לולו" של אלבן ברג יש אינטרלוד פלינדרומי.

מבנים פלינדרומיים בביולוגיה
ממוזער|שתי לולאות במולקולת דנ"א, שנוצרות בגלל קטעים פלינדרומיים
בגנומיקה מושג הפלינדרום הוא מעט שונה. מולקולת DNA מורכבת משרשרת נוקלאוטידים, שאלה הם אחד מארבעה הבסיסים חנקניים: אדנין (A), גואנין (G), תימין (T) וציטוזין (C). כשהם מסודרים בסליל הכפול לכל בסיס יש בן זוג קבוע: פורין A הוא בן זוג קבוע לפירימידין T, ופורין G הוא בן זוג קבוע לפירימידין C. לכן בהינתן רצף (חד גדילי) של בסיסים ניתן לדבר על הרצף המשלים שלו. רצף נקרא פלינדרום אם הוא שווה לרצף המשלים שלו בהיפוך. לדוגמה ACCTAGGT הוא פלינדרום כי המשלים שלו הוא TGGATCCA אשר שווה להיפוך שלו.
 מולקולת DNA שהיא פלינדרומית יכולה ליצור מבנה של "סיכת שער" (hairpin) והתופעה מתרחשת בחיידקים שונים.
מבנים פלינדרומיים גם מאפשרים לכרומוזום Y לתקן עצמו.
טכנולוגית CRISPR, היא בראשי תיבות Clustered Regularly Interspaced Short Palindromic Repeats, מה שמצביע על עקרון הפעולה של אנזימים אלו, המזהים רצפים פלינדרומיים.

תורת החישוביות
בתורת החישוביות, בהיררכיה של חומסקי, פלינדרומים הם דוגמה ידועה לשפה שהיא חסרת הקשר אך לא שפה רגולרית בכל אלפבית (פרט לאונרי). דהיינו אין אוטומט סופי (מכונה עם זיכרון קבוע) שיכול לזהות פלינדרומים. יתרה מזאת, אין גם אוטומט מחסנית דטרמיניסטי שיכול לזהות פלינדרומים. מאידך, ידועים אלגוריתמים עם סיבוכיות זמן ריצה ליניארית שיכולים לזהות את תת-המחרוזת הפלינדרומית הארוכה ביותר של מחרוזת נתונה.

לקריאה נוספת
 נעם דובב, הלימת מילה, הוצאת ברחש, 2020
 נעם דובב, כְּשֶׁחָשַׁךְ, הוצאת ברחש, 2022

Jon Agee, Go Hang a Salami, I'm a Lasagna Hog! and Other Palindromes 

קישורים חיצוניים
הגדרות


אתר
 האתר של נעם דובב, "פלינדרום + יתר יצירתי"
מאמרים
 , דרך ארכיון האינטרנט

כתבות וראיונות



שירים

 השיר Bob. שיר פלינדרומים של אל ינקוביץ', פרודיה על שיר של בוב דילן 

 הערות שוליים 

*
קטגוריה:שעשועי לשון
קטגוריה:בלשנות
קטגוריה:טכניקות ספרותיות
קטגוריה:תכונות התלויות בבסיס הספירה